**भारत सरकार**

**रेल मंत्रालय**

**राज्‍य सभा**

**27.07.2018 के**

**अतारांकित प्रश्‍न सं. 1279 का उत्‍तर**

**भागलपुर स्‍टेशन के निकट भोलानाथ पुल पर समपार अथवा उपरिपुल**

**1279. श्रीमती कहकशां परवीन:**

**क्‍या रेल मंत्री यह बताने की कृपा करेंगे कि:**

(क) क्‍या भागलपुर रेलवे स्‍टेशन के निकट स्थित भोलानाथ पुल पर समपार अथवा उपरिपुल बनाने की कोई योजना है, क्‍योंकि सभी रेलगाडि़यां इसी पुल से गुजरती हैं; और

(ख) यदि हां, तो तत्‍संबंधी ब्‍यौरा क्‍या है?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

(क) और (ख): भागलपुर रेलवे स्‍टेशन के निकट एक निचला सड़क पुल है, जिसके ऊपर से गाडि़यां गुजरती हैं और पुल के नीचे से सड़क यातायात गुजरता है। हाल ही में, राज्‍य सरकार की लागत पर निक्षेप शर्त पर रेल ऊपरी सड़क पुल के निर्माण के लिए राज्‍य सरकार ने रेलवे से अनुरोध किया है। उन्‍ह‍ें नक्‍शा और अनुमानित प्रभार जमा करने के लिए कहा गया है ताकि रेलवे द्वारा अगली कार्रवाई की जा सके।

\*\*\*\*\*